আহত ছাত্রীর বাবা মো. শাকিল অভিযোগ করে বলেন, ওই বিদ্যালয় সভাপতির মুখের ভাষা খুব খারাপ। সামান্য বিষয়ে ছাত্রীদের অকথ্য, অশ্লীল ভাষায় গালমন্দ করেন বলে আমি জেনেছি। এমন একজন মানুষ বিদ্যালয়ের সভাপতি থাকেন কিভাবে ? আমার মেয়ের ওপর যেভাবে শারীরিক নির্যাতন করা হয়েছে তা মেনে নেওয়ার মতো নয়। আমি বিষয়টি সৈয়দপুর উপজেলা পরিষদ চেয়ারম্যান ও উপজেলা নির্বাহী অফিসারকে মৌখিকভাবে অবহিত করেছি। তারা কি ব্যবস্থা নেয় দেখি ? আমি প্রয়োজনে আইনী ব্যবস্থা নিব।